બીજી તરફ રંભાબેનના ઘાટલોડિયાના મકાનની કિમત 2 કરોડની આસપાસ ની હતી. આ ઉપરાંત તેમની પાસે દાગીના અને વતનમાં જમીન પણ હતી. મૃત્યુ પછી આ મિલકત તેમની દિકરીઓ સરખા ભાગે વેચી દેવા માટે તૈયારી રંભાબેન દ્વારા કરવામાં આવી હતી. પણ રંભાબેનની ત્રીજી દીકરી ઉષાના પતિ રમેશ ને છેલ્લા ત્રણ વર્ષ દરમિયાન રેતીના અને મેડિકલ સ્ટોર ના ધંધામાં અંદાજે રૂપિયા 40 લાખનું નુકસાન થયું હતું. જેથી તે અવારનવાર રંભાબેન પાસે પૈસાની માંગણી કરતો હતો પણ રંભાબેને પૈસા આપવાની ના પાડી હતી કારણકે તેની બીજી દીકરીઓ ને આ મુદ્દે વાંધો થઈ શકે તેમ હતો. જેથી રમેશે મુંબઇ માં.રહેતા તેના એક મિત્ર ઇસિયાક ને આ બાબતે વાત કરી હતી કે જો રંભાબેનનું મોત થઈ જાય તો તેમની મિલકત બધી બહેનો વચ્ચે વહેંચણી થઈ જાય તેમ છે. જેથી ઇસિયાકે અમુક રકમની સોપારી લઈ રંભાબેનની હત્યા નો પ્લાન બનાવ્યો હતો. જે મુજબ તે કુરિયર બોય તરીકે આવીને હત્યા કરી નાસી ગયો હતો.